wickkiey/tamil-wikipedia-markdown huggingface dataset:
# சவாய் மான்சிங் விளையாட்டரங்கம்



**சவாய் மான்சிங் விளையாட்டரங்கம்** (Sawai Mansingh Stadium, ) இந்தியாவின் இராச்சசுத்தான் மாநிலத்தின் செய்ப்பூர் நகரில் உள்ள ஓர் துடுப்பாட்ட விளையாட்டரங்கம் ஆகும். இது செய்ப்பூரின் மகாராசா சவாய் மான் சிங் II காலத்தில் கட்டப்பட்டதால் அவரது பெயர்ச்சுருக்கத்தைக் கொண்டு **எஸ்எம்எஸ் (SMS)** விளையாட்டரங்கம் எனப்படுகிறது. இது இராம்பாக் வட்டத்தின் ஒரு முனையில் அமைந்துள்ளது. 30,000 பார்வையாளர்கள் அமரக்கூடிய இந்த விளையாட்டரங்கம் 2006இல் புதுப்பிக்கப்பட்ட பிறகு இநிதயாவின் சிறந்த துடுப்பாட்ட விளையாட்டரங்கங்களில் ஒன்றாக விளங்குகிறது.  
## ஆட்டங்கள்
இங்கு ஒரே ஒரு தேர்வுத் துடுப்பாட்டம்|தேர்வுத் துடுப்பாட்டமே நடந்துள்ளது; இந்திய அணிக்கும் பாக்கித்தான் அணிக்கும் இடையே பெப்ரவரி 21, 1987இல் நடந்த அந்தத் தேர்வின் இரண்டாம் நாள் ஆட்டத்தைக் காண அந்நாளைய பாக்கித்தான் அதிபர் ஜெனரல் சியா-உல்-ஹக் எல்லை கடந்து வந்தார். இது அவரது "அமைதிக்காக துடுப்பாட்டம் " என்ற முனைப்பின் அங்கமாக இருந்தது. இந்த தேர்வாட்டத்தின் சிறப்பங்கமாக 17 ஆண்டுகளாக விளையாடாமல் இருந்த யூனிஸ் அஹ்மத் விளையாடத் திரும்பியதும் சுனில் காவஸ்கர் ஒரு தேர்வாட்டத்தில் முதல் பந்திலேயே வெளியேற்றபட்ட நிகழ்வும் அமைந்திருந்தன. மூன்றாம் நாள் ஆட்டம் மழையால் கைவிடப்பட்ட நிலையில் அடுத்தநாள் ஆட்டத் துவக்கத்தில் ஆடுகளத்தில் மரத்தூள் தூவியதற்கு பாக்கித்தான் எதிர்ப்பு தெரிவித்ததால் சர்ச்சை எழுந்தது. இதனையடுத்து ஆட்டம் சமனாக முடிவடைந்ததாக அறிவிக்கப்பட்டது.  

இந்த விளையாட்டரங்கத்தில் முதல் ஒருநாள் பன்னாட்டுத் துடுப்பாட்டமும் இந்த இரு அணிகளுக்கிடையே அக்டோபர் 2, 1983 அன்று துவங்கியது. தங்களது முதல் உலகக் கிண்ணத்தை வென்றிருந்த இந்திய அணி இந்த ஆட்டத்தை எளிதில் வென்றது. 1987 மற்றும் 1996ஆம் ஆண்டுகளில் இந்தியாவில் நடைபெற்ற உலகக் கிண்ணப் போட்டிகளின்போது இந்த விளையாட்டரங்கிலும் ஆட்டங்கள் விளையாடப்பட்டன. ஒருநாள் துடுப்பாட்டங்களில் இந்த மைதானத்தில் தனி மட்டையாளர் அடித்த மிகக் கூடிய ஓட்டங்களை,**183 (வெளியேறாது)** மகேந்திர சிங் தோனி அடித்துள்ளார்.
# வராக புராணம்



**வராக புராணம்** (*Varaha Purana*) என்பது மகாபுராணங்களில் பன்னிரண்டாவது புராணமாகும். இது திருமாலின் அவதாரத்தினை விளக்கும் புராணம். இப்புராணம் 24,000 ஸ்லோகங்களை கொண்டதும், திருமாலின் பெருமைகளை எடுத்துரைக்கும் சாத்துவிக புராண வகையைச் சார்ந்ததும் ஆகும்.  

பாதாளத்திற்கு சென்ற பூமாதேவியை மீட்க திருமால் வராக அவதாரம் எடுத்தார். அவ்வாறு மீட்கபட்ட பின்பு பூமாதேவியின் கேள்விகளுக்கு வராக அவதாரக் கோலத்திலேயே திருமால் அளித்த பதில்களின் தொகுப்பே இந்நூலாகும். வராக அவதாரத்தில் காசியப முனிவருக்கும், அவருடைய மனைவியான திதி்க்கும் பிறந்த இரணியாகசனை திருமால் அழித்தார்.  

இப்புராணத்தில் திதிகள், விரதங்கள், தீர்த்தங்கள், பாவங்கள், பாவங்களுக்கான பரிகாரங்கள் ஆகியவையும் கூறப்பெற்றுள்ளன.  

## ஆதாரங்கள்
# மு. இராகவையங்கார்



**முத்துசுவாமி இராகவையங்கார்** (1878 சூலை 26 – 1960 பிப்ரவரி 2) என்னும் **மு. இராகவையங்கார்** தமிழ், வடமொழி, ஆங்கிலம் ஆகிய மும்மொழிகளிலும் புலமை பெற்றவர். இவர் தமிழ் ஆய்வாளராகவும், பதிப்பாசிரியராகவும், இதழாசிரியராகவும், சொற்பொழிவாளராகவும், கவிஞராகவும் திகழ்ந்தார்.  

## பிறப்பு
இராமநாதபுரத்தில் சேதுபதி அவைப்புலவராக விளங்கிய முத்துசுவாமி ஐயங்காருக்கு மகனாக 1878 சூலை 26-ஆம் நாள் இராகவையங்கார் பிறந்தார். இவர் இளமையிலேயே தம் தந்தையை இழந்துவிட்டார். அதன் பின்னர் பாண்டித்துரைத் தேவர் இவரை வளர்த்துக் கல்வி புகட்டினார்.  

## அவைக்களப் புலவர்
மு. இராகவையங்கார் இளம் வயதிலேயே தமிழ் இலக்கண, இலக்கியங்களில் தேர்ச்சி பெற்றார். இதனால் 1896-ஆம் ஆண்டில் தம்முடைய பதினெட்டாம் வயதிலேயே பாண்டித்துரைத் தேவரின் அவைக்களப் புலவர் ஆனார்.  

## தமிழாசிரியர்
பாண்டித்துரைத் தேவரால் 1901-ஆம் ஆண்டில் மதுரைத் தமிழ்ச் சங்கம் தொடங்கப்பட்டது. இதன் ஓர் உறுப்பான செந்தமிழ்க் கல்லூரியில் 1901-ஆம் ஆண்டில் மு. இராகவையங்கார் தமிழாசிரியராகப் பணியாற்றத் தொடங்கினார்.  

## தமிழ்ப் பேரகராதிக் குழுவின் தலைமை தமிழ்ப் பண்டிதர்
செந்தமிழ்க் கல்லூரி ஆசிரியப் பணியையும் செந்தமிழ் இதழின் ஆசிரியப் பணியையும் 1912ஆம் ஆண்டில் இறுதியில் துறந்த மு. இராகவையங்கார் 1913-ஆம் ஆண்டு முதல் 1939-ஆம் ஆண்டு வரை சென்னைப் பல்கலைக்கழகத் தமிழ்ப் பேரகராதிக் குழுவில் தலைமைத் தமிழ்ப் பண்டிதராகப் பணியாற்றினார். அப்பணியைப் பாராட்டி அப்பொழுதைய அரசாங்கம் **இராவ் சாகிப்** என்னும் விருதினை வழங்கியது. இந்நூல் தவிர பின்வரும் நூல்களையும் பதிப்பித்திருக்கிறார்.  
| வ.எண் | ஆண்டு | நூல் |  |
| --- | --- | --- | --- |
| 01 | 1910 | திருக்குறள் பரிமேலழகர் உரையுடன் |  |
| 02 | நரிவிருத்தம் அரும்பத உரையுடன் |  |  |
| 03 | சிதம்பரப் பாட்டியல் உரையுடன் |  |  |
| 04 | திருக்கலம்பகம் உரையுடன் |  |  |
| 05 | விக்கிரம சோழனுலா |  |  |
| 06 | சந்திரா லோகம் |  |  |
| 07 | கேசவப் பெருமாள் இரட்டை மணிமாலை |  |  |
| 08 | 1936 | பெருந்தொகை |  |
| 09 | 1936 | திருவைகுந்தன் பிள்ளைத்தமிழ் |  |
| 10 | 1949 | அரிச்சந்திர வெண்பா |  |
| 11 | 1951 | கம்பராமாயணம் – பால காண்டம் |  |
| 12 | 1953 | திரிசிராமலை அந்தாதி |  |
| 13 | 1958 | கம்பராமாயணம் - சுந்தர காண்டம் | } |
# பெருந்தொகை

**பெருந்தொகை** என்னும் நூல் 2200 தனிப்பாடல்களின் திரட்டு ஆகும். 1936 ஆம் ஆண்டில் வெளிவந்த இந்நூலைத் தொகுத்தவர் மு. இராகவையங்கார் ஆவார். இந்நூலில் உள்ள பாடல்கள் (1) கடவுள் வாழ்த்தியல், (2) அறவியல், (3) பொருளியல் என்னும் முப்பெரும் பிரிவுகளாகப் பகுக்கப்பட்டுள்ளன.  

## தரவுகள்

-
# வலைவாசல்:தமிழ் இலக்கியம்/செயல் திட்ட வேலை/உலக அறிஞர்களின் பார்வை

## தமிழிலக்கியத்தின் மீதான உலக அறிஞர்களின் பார்வை
- பேராசிரியர் சியார்ச்சு ஆர்ட்டு கூறியது
- சி.யு. போப்பு, எல்லிசு, நோபல் பரிசாளர் ஆல்பெர்ட்டு சுவார்ட்ஃசு (சுவார்ட்ஃசு) ஆகிய பலர் கூறியதைத் தொகுத்துக் கூற வேண்டும்.
- --செல்வா (பேச்சு) 21:38, 24 மே 2013 (UTC)
# வலைவாசல்:விவிலியம்/சிறப்புக் கட்டுரை

__TOC__  
## பயன்பாடு‎
விவிலியம் சிறப்புக் கட்டுரை துணைப் பக்கத்தின் வடிவமைப்பு - வலைவாசல்:விவிலியம்/சிறப்புக்கட்டுரை/வடிவமைப்பு.  

## Selected articles list
வலைவாசல்:விவிலியம்/சிறப்புக்கட்டுரை/1  

---
வலைவாசல்:விவிலியம்/சிறப்புக்கட்டுரை/2  

---
வலைவாசல்:விவிலியம்/சிறப்புக்கட்டுரை/3  

---
வலைவாசல்:விவிலியம்/சிறப்புக்கட்டுரை/4  

---
வலைவாசல்:விவிலியம்/சிறப்புக்கட்டுரை/5  

---
வலைவாசல்:விவிலியம்/சிறப்புக்கட்டுரை/6  

---
வலைவாசல்:விவிலியம்/சிறப்புக்கட்டுரை/7  

---
வலைவாசல்:விவிலியம்/சிறப்புக்கட்டுரை/8  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் சிறப்புக் கட்டுரைகளின் தொடுப்பை இங்கு முன்மொழியவும்.  
1. தற்போது எதுவும் இல்லை.
# அலீயா பட்


**அலீயா பட்** (Alia Bhatt, பிறப்பு: 9 மார்ச் 1992) இவர் இந்தித் திரைப்படங்களில் நடிக்கும் ஓர் இந்திய நடிகையாவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் கதாநாயகியாக நடித்தார். அதை தொடர்ந்து ஹைவே, 2 ஸ்டேட்ஸ், அம்டி சர்மா கி துல்ஹனியா போன்ற திரைப்படங்களில் நடித்துள்ளார். இப்படங்களின் மூலம் தன்னை இந்தி சினிமாவின் முன்னனி நடிகையாக அறிமுகபடுத்திக்கொண்டார்.  

## ஆரம்பகால வாழ்க்கை
அலீயா பட் 15 மார்ச் 1993 அன்று மும்பையில் பிறந்தார். இவர் இந்திய திரைப்பட இயக்குநர் மகேசு பட்க்கும், பிரித்தானிய நடிகை சோனி ரசுதானுக்கும் பிறந்தார். இவரது தந்தை குசராத்தி வம்சாவளி சேர்ந்தவர் இவரது தாயார் காஷ்மீர பண்டிதர்கள் மற்றும் பிரித்தானிய-செருமனிய வம்சாவளியைச் சேர்ந்தவர். அலீயா பட் பிரித்தானிய குடியுரிமை பெற்றவர். இவருக்கு ஒரு மூத்த சகோதரி, சாஹீன், இரண்டு உடன்பிறந்தவர்கள், பூஜா மற்றும் ராகுல் பட். இவரது தந்தைவழி உறவினர்கள் இம்ரான் ஹாஷ்மி மற்றும் இயக்குநர் மோகித் சூரி , தயாரிப்பாளர் முகேச் பட் இவரது மாமா.  

## திரைப்படங்கள்
| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1999 | *சாங்கார்ச்* | குழந்தை நட்சத்திரம் |  |
| 2012 | *ஸ்டுடென்ட் ஒப் தி இயர்* | ஷனா சின்கானியா |  |
| 2014 | *ஹைவே* | வீர திரிபாதி |  |
| 2014 | *2 ஸ்டேட்ஸ்* | அனன்யா சுவாமிநாதன் |  |
| 2014 | *மாத சர்மா கி துல்ஹனியா* |  |  |
| 2014 | "உக்லி" |  |  |
| 2015 | "சன்டார்" |  |  |
| " உட்தாபஞ்சாப்" | } |  |  |

## விருதுகள் மற்றும் பரிந்துரைகள்
| ஆண்டு | திரைப்படம் | விருது | பிரிவு | முடிவு |
| --- | --- | --- | --- | --- |
| 2012 | **ஸ்டுடென்ட் ஒப் தி இயர்** | ஸ்டார் எண்டர்டெயின்மெண்ட் விருதுகள் | Most Entertaining Actor (Film) Debut – Female |  |
| 2013 | ETC பாலிவுட் வர்த்தக விருதுகள் | Most Profitable Debut (Female) |  |  |
| ஸ்கிரீன் விருதுகள் | புதுவரவுக்கான ஸ்கிரீன் விருது - பெண் |  |  |  |
| லயன்ஸ் கோல்டு விருதுகள் | பிடித்த அறிமுக நடிகை பெண் |  |  |  |
| ஜீ சினி விருதுகள் | சிறந்த அறிமுக நடிகைக்கான ஜீ சினி விருது |  |  |  |
| பிலிம்பேர் விருதுகள் | சிறந்த அறிமுக நடிகை |  |  |  |
| ஸ்டார்டஸ்ட் விருதுகள் | நாளைய சூப்பர்ஸ்டார் - பெண் |  |  |  |
| ஸ்டார் கில்ட் விருதுகள் | சிறந்த அறிமுக நடிகை |  |  |  |
| டைம்ஸ் இந்திய திரைப்பட விருதுகள் | சிறந்த அறிமுக நடிகை | } |  |  |
# சலந்தராகரர்



**சலந்தராகரர்** அல்லது **சலந்தரவத மூர்த்தி** சிவபெருமான் அரக்கனான சலந்தரனை அழிக்க எடுத்த உருவமாகும். இத்திருவுருவம் 64 சிவத் திருமேனிகளுள் ஒன்றாகக் கருதப்பெறுகிறது.  

## திருவுருவ கதை

கையிலாயத்தில் சிவதரிசனத்திற்கு சென்ற இந்திரனை, வழியில் இடைமறித்து நின்றார் மாறுஉருவம் கொண்ட சிவபெருமான். அவரை அறியாத இந்திரன் பல கேள்விகள் கேட்டு கோபமடைந்து இறுதியில் வஜ்ஜிராயுதத்தினால் தாக்கினார். வஜ்ஜிராயுதம் அழிந்து போனது. அந்நேரம் சிவபெருமான் கோபம் கொண்டார், இந்திரன் தன் தவறினை உணர்ந்ததமையால் சிவனின் கோபம் தனிந்தது. எனினும் கோபத்தினால் உண்டான வியர்வைத்துளிகள் கடலில் விழுந்தன. அவை ஒன்றினைந்து அரக்கனான *சலந்தரன்* என்பவர் தோன்றினார்.  

சலந்திரன் மிகவும் வலிமைமிக்கவராக இருந்தமையினால் திருமாலிடம் இரண்டாயிரம் ஆண்டுகள் சண்டையிட்டு பாராட்டு பெற்றார். இறுதியில் சிவபெருமான் முதியவர் வேடமிட்டு சலந்திரனை சந்தித்தார். சலந்திரனுடன் பேசி தந்திரமாக புதியதாக உருவாக்கிய சக்கரத்தை அவன் தலையில் வைக்கச் செய்தார். அந்த சக்கரம் சலந்திரனை இரண்டாகப் பிளந்தது.  

## ஆதாரம்
# நர்கிசு



**நர்கிஸ் தத்** (*Nargis Dutt*, **நர்கிஸ் தத்**, , ; 1 சூன் 1929&nbsp;– 3 மே 1981), ஒரு புகழ் பெற்ற பாலிவுட் (இந்தி) நடிகை ஆவார். இவர் பிரபல இந்தி நடிகர் அன்வர் ஹுசைனின் சகோதரி ஆவார். 1935 ஆம் ஆண்டில் குழந்தை நட்சத்திரமாக நடிக்க ஆரம்பித்த இவர் கதாநாயகியாக அறிமுகமான படம் *தமன்னா*. முதன் முதலில் ஆஸ்கர் விருதுக்கு பரிந்துரை செய்யப்பட்ட இந்திய திரைப்படமான *மதர் இந்தியா* படத்தில் நடித்த பெருமை இவருக்கு உண்டு. இந்தப் படத்தில் நடித்ததற்காக சிறந்த நடிகைக்கான பிலிம்பேர் விருதினைப் பெற்றார். நடிகர் சுனில் தத்தை மணந்த இவர் திருமணத்திற்குப் பிறகு நடித்து வெளிவந்த *ராத் ஆர் தின்* படத்திற்காக சிறந்த நடிகைக்கான தேசிய விருதினைப் பெற்றார். கணையத்தில் ஏற்பட்ட புற்று நோயால் பாதிக்கப்பட்ட இவர் 1981 தஆம் ஆண்டு இயற்கை எய்தினார். நர்கிஸை கௌரவிக்கும் பொருட்டு இந்திய அரசு "சிறந்த ஒருமைப்பாட்டிற்கான" தேசிய திரைப்பட விருதினை 'நர்கிஸ் விருது' என இவர் பெயரில் வழங்கி வருகிறது.
# யாழ்ப்பாணத் தமிழ்ச் சங்கம்

**யாழ்ப்பாணத் தமிழ்ச் சங்கம்** 1900 ஆம் ஆண்டில் யாழ்ப்பாணத்தில் த. கைலாசபிள்ளை என்பவரால் ஆரம்பிக்கப்பட்டது. இச்சங்கத்தில், ஆரம்பத்தில் கொக்குவில் சி. சபாரத்தின முதலியார் செயலாளராகவும், சுன்னாகம் அ. குமாரசாமிப் புலவர் தலைமைப் பரீட்சகராகவும் மற்றும் சிறப்பு ஆலோசகராகவும், ஆ. முத்துத்தம்பிப்பிள்ளை, வட்டுக்கோட்டை ஆறுமுக உபாத்தியாயர், ஊரெழு சு. சரவணமுத்துப் புலவர், நல்லூர் வே. கனகசபாபதி ஐயர் முதலியோர் உறுப்பினராகவும் இடம்பெற்றனர்.  

2012 ஆம் ஆண்டில் பேராசிரியர் அ. சண்முகதாசின் முயற்சியினால் யாழ்ப்பாணத் தமிழ்ச் சங்கம் மீளவும் ஆரம்பிக்கப்பட்டு செயற்பட்டு வருகின்றது.
# கொடிமரம்

கொடி மரம்]]  
கொடி மரம்]]  

**கொடிமரம்** என்பது இந்துக் கோவில்களில், பலிபீடத்திற்கு அருகே அமைக்கப்பெறுகின்ற கொடியேற்றுகின்ற மரமாகும். இதற்கு **துவஜஸ்தம்பம்** என்ற சமசுகிருதப் பெயரும் உண்டு. சிவாலயங்களில் கொடி மரம், நந்தி மற்றும் பலிபீடம் ஆகியவை மூலவரை நோக்கியே அமைக்கப்பெறுகின்றன.  

பொதுவாக ஆலயங்கள் ஆகம விதிப்படி கட்டப்படுகிறது. அதாவது ஒரு கோவிலை புனித உடலுடன் ஒப்பிடலாம். அதன்படி தலைப்பகுதியை கருவறையாகவும், மார்புப் பகுதியை மகா மண்டமாகவும், வயிற்றுப் பகுதியை நாபி எனப்படும் தொப்புள் பகுதி கொடிமரமாகவும், கால் பகுதியை இராஜகோபுரமாகவும் கூறப்படுகிறது. இவ்வாறு ஆகம விதிப்படி கட்டப்படும் கோவில்களில், திருவிழா நடைபெறும் போது முதல் நாள் கொடியேற்றமானது நடைபெறும். தேவர்கள், இந்த கொடிமரத்தின் வழியாகத் தான் கோயிலுக்குள் வருவதாக கூறப்படுகிறது.  

## கொடிமரத்தின் அமைப்பு
கொடிமரம், பொதுவாக சந்தனம், தேவதாரு, செண்பகம், வில்வம், மகிழம் முதலிய ஐந்த வகையான மரங்களை பயன்படுத்தி தயாரிக்கப்படுகிறது. மனிதனின் முதுகு தண்டைப் போன்றது கோவிலின் கொடிமரம். நமது முதுகுத் தண்டுவடத்தில் 32 எலும்பு வளையங்கள் உள்ளன.அது போல கொடிமரழும் 32 வலையங்களுடன் அமைக்கப்படுகிறது.  

கோவில் சன்னிதிக்கும், கோபுரத்துக்கும் இடையே கொடிமரம் அமைந்திருக்கும். அதிகபட்சமாக 13 மீட்டர் இடைவெளியில் அமைக்கப்படும். கொடிமரம் இராஜகோபுரத்தை விட அதிக உயரமாக இருக்காது. அதே நேரம் கருவறை விமானத்துக்கு நிகரான உயரத்தில் இருக்கும்.  

அடிப்பகுதியான சதுரம், அதற்கு மேல் எண்கோணவேதி அமைப்பு மற்றும் தடித்த உருளை பாகம் என இந்துக் கோவில் கொடிமரம் மூன்று பாகங்களை உடையன. இதில் சதுரப்பகுதி பிரம்மாவினையும், எண்கோணவேதி அமைப்பு திருமாலையும், உருளையமைப்பு சிவனையும் குறிப்பதாக நம்பப்படுகிறது.  

## கொடிகள்
இறைவனுக்கு ஏற்றப்பட வேண்டிய கொடியின் சின்னம் குறித்து சூரிய புராணத்தில் கூறப்பட்டுள்ளது. அவற்றின் அட்டவணை கீழே.  

| வரிசை | இறைவன் | கொடி |  |
| --- | --- | --- | --- |
| 1 | சிவபெருமான் | நந்திக் கொடி |  |
| 2 | திருமால் | கருடக் கொடி |  |
| 3 | சூரிய தேவன் | வியோமாக் கொடி |  |
| 4 | வருண தேவன் | அன்னக் கொடி |  |
| 5 | குபேரன் | நரன் கொடி |  |
| 6 | முருகன் | மயில் அல்லது சேவல் கொடி |  |
| 7 | விநாயகன் | மூசிக கொடி |  |
| 8 | இந்திரன் | யானைக் கொடி |  |
| 9 | யமன் | எருமைக் கொடி |  |
| 10 | துர்க்கை | சிம்மக் கொடி |  |
| 11 | சனி பகவான் | காக்கைக் கொடி |  |
| 12 | அருச்சுனன் | அனுமன் கொடி |  |
| 13 | அம்மன் | சிம்மக் கொடி |  |
| 14 | சாஸ்தா | குதிரைக் கொடி | } |
# சந்திர மாதம்


பல்வேறு உலக நாடுகளிலும் சந்திரனின் சுழற்சியை அடிப்படையாகக் கொண்டு **சந்திர மாதங்கள்** கணிக்கப்படுகின்றன. இவை வெவ்வேறு சமயங்களின் அல்லது பண்பாடுகளின் முக்கிய கூறுகளாகின்றன.  

## இசுலாம்
பண்டைய அரபுக்களிடத்தில் சந்திர மாதங்களைக் குறிக்க ஒரு நாட்காட்டியும் சூரிய மாதங்களைக் குறிக்க மற்றம் ஒரு நாட்காட்டியும் இருந்தன. இசுலாத்தில் நோன்பு, ஹஜ், ஸக்காத் போன்ற சமய வழிபாடுகளுக்காக சந்திர மாதங்களே கணக்கிற் கொள்ளப்படுகின்றன. ஆயினும் இதிற் கருதப்படும் சந்திர மாதங்களைக் கொண்ட நாட்காட்டி முறை இசுலாத்துக்கு முன்னரே அரபியரிடம் இருந்த வழக்கமாகும். இச்சந்திர மாதங்களாவன:  

1. முஹர்ரம்
1. ஸபர்
1. றபீஉல் அவ்வல்
1. றபீஉல் ஆகிர்
1. ஜுமாதுல் ஊலா
1. ஜுமாதுல் உக்றா
1. றஜபு
1. ஷஃபான்
1. றமளான்
1. ஷவ்வால்
1. துல்கஃதா
1. துல்ஹிஜ்ஜா

## இந்து சமயம்
இந்துக் காலக் கணிப்பு முறையான சந்திர மானத்தின் அடிப்படையில் **சந்திர மாதம்** என்பது ஒரு ராசியைக் கடக்க எடுத்துக் கொள்கின்ற காலமாகும். ஒரு மாதத்திற்கு வளர்பிறையான சுக்கிலபட்ச 15 நாட்களையும், தேய்பிறையான கிருஷ்ண பட்ச 15 நாட்களையும் சேர்த்து 30 நாட்களாக கணக்கிடப்படுகிறது.  

**பூர்ணிமாந்தா** என்றும் **அமாந்தா** என்றும் சந்திர மாதம் வட இந்தியாவில் அழைக்கப்பெறுகிறது.  

சந்திர மாதங்கள்  

1. சித்திரை
1. வைகாசி
1. ஆனி
1. ஆடி
1. ஆவணி
1. புரட்டாசி
1. ஐப்பசி
1. கார்த்திகை
1. மார்கழி
1. தை
1. மாசி
1. பங்குனி

### கருவி நூல்
- கல்வெட்டுக்களில் பஞ்சாங்கக் குறிப்புகள் - முனைவர் மா.பவானி, உதவிப் பேராசிரியர், கல்வெட்டியல் துறை.

## பௌத்தம்
இலங்கை வாழ் சிங்கள பௌத்தரிடையே சந்திர மாதங்களைக் கணிக்கும் முறையே பண்டைக் காலந் தொட்டு நடைமுறையில் இருந்து வருகிறது. ஆயினும் பண்டைய முறைக்கும் தற்கால முறைக்குமிடையே வித்தியாசங்கள் காணப்படுவதாகக் கருதப்படுகிறது. அம்மாதங்களாவன:  

1. துருத்து (දුරුතු)
1. நவம் (නවම්)
1. மெதின் (මැදින්)
1. பக் (බක්)
1. வெசக் (වෙසක්)
1. பொசொன் (පොසොන්)
1. எசல (ඇසල)
1. நிக்கினி (නිකිණි)
1. பினர (බිනර)
1. வப் (වප්)
1. இல் (ඉල්)
1. உந்துவப் (උඳුවප්)
# இயேசுவின் விண்ணேற்றம்


1520]]  

**இயேசுவின் விண்ணேற்றம்** என்பது விவிலியத்தில் காணப்படும் கிறித்துவ நம்பிக்கைகளுள் ஒன்றாகும். இயேசு உயிர்த்தெழுந்து 40 நாட்களுக்கு பிறகு தனது உடலோடு, 11 திருத்தூதர்களின் முன்னிலையில் விண்ணேற்றம் அடைந்தார் என விவிலியம் கூறுகின்றது. இதன் முடிவில், வெண்ணுடை அணிந்த இருவர் தோன்றி, சீடர்களிடம் இயேசு எப்படி விண்ணேற்றமடைந்ததாரோ அவ்வாறே அவர் மீண்டும் வருவார் என்றனர்.  

நற்செய்தி நூல்களில் இன்நிகழ்வு இருமுரையும், (லூக்கா 24:50-53 மற்றும் மாற்கு 16:19). திருத்தூதர் பணிகள் 1:9-11இலும் விவரிக்கப்பட்டுள்ளது.  

நைசின் விசுவாச அறிக்கை மற்றும் திருத்தூதர்களின் நம்பிக்கை அறிக்கையில் இந்த நிகழ்வு ஒரு அடிப்படை கிறித்தவ நம்பிக்கையாக அறிக்கையிடப்பட்டது. இயேசுவின் விண்ணேற்றம், இயேசு தனது உடலோடு விண்ணகம் சென்றார் என எடுத்தியம்புவதால், அவர் தனது இறை இயல்போடு சேர்த்து மனித இயல்போடும் விண்ணகம் சென்றார் என்பதனை உறுதிபடுத்துகின்றது.  

பல திருச்சபைகளில் இந்த நிகழ்வு, உயிர்ப்பு ஞாயிறுக்குப்பின் வரும் 40ஆம் நாளில் விழாவாகக் கொண்டாடப்படுகின்றது. கத்தோலிக்க திருச்சபையில் இது ஒரு கடன் திருநாளாகும். இந்தியா உட்பட சில நாடுகளில், இவ்விழா அடுத்த ஞாயிறுக்கு தள்ளி வைக்கப்பட்டுள்ளது.  

இந்த நிகழ்வு நடந்ததாக நம்பப்படும் இடத்தில் இப்போது விண்ணேற்றச் சிற்றாலயம் உள்ளது.
# யோவான் (நற்செய்தியாளர்)



**நற்செய்தியாளரான புனித யோவான்** (יוחנן எபிரேயம் *Yoḥanan*, பொருள் "யாவே இரக்கமுள்ளவர்", கிரேக்கம்: Εὐαγγελιστής Ἰωάννης) என்பவர் பாரம்பரியப்படி யோவான் நற்செய்தியின் ஆசிரியராவார். இவரே *யோவான் எழுதிய மூன்று திருமுகங்களின்* ஆசிரியராகவும் நம்பப்படுகின்றார். ஒருசாரார் திருவெளிப்பாட்டினை எழுதியவரும் இவரே என்கின்றனர். மேலும் யோவான் நற்செய்தியில் குறிக்கப்படும் *இயேசுவால் அதிகம் அன்பு செய்யப்பட்டவர்* இவரே என்கின்றது பாரம்பரியம். இயேசுவின் உருமாற்றம் உட்பட ஒரு சில சிறப்பான நிகழ்வுகளில் பங்கேற்ற பெருமை இவருக்கு உண்டு. இவர் அதிக ஆண்டுகள் வாழ்ந்து, அப்போசுதலர்களிலேயே இறுதியாக இறந்தார் எனச் சொல்லப்படுகிறது.
# மா. இளையபெருமாள்

**மாணிக்கவாசகம் இளையபெருமாள்** (1924 பிப்ரவரி 29 – 1984, இந்தியா, தாழக்குடி) என்னும் மா. இளையபெருமாள் தமிழ், மலையாளம், ஆங்கிலம் ஆகிய மூன்று மொழிகளிலும் வல்லவர். தமிழ்ப் பேராசிரியர். கவிஞர், மொழிபெயர்ப்பாளர்.  

## பிறப்பு
மா. இளையபெருமாள் தமிழ்நாட்டின் தென்முனையில் உள்ள கன்னியாகுமரி மாவட்டத்தில் அமைந்திருக்கும் **தாழக்குடி** என்னும் ஊரில் மாணிக்கவாசகம் – மாரியம்மாள் இணையருக்கு மகனாக 1924 பிப்ரவரி 29 ஆம் நாள் பிறந்தார்.  

## கல்வி
இவர் தனது உயர்நிலைக் கல்வியை சே. இ. பா. உயர்நிலைப் பள்ளியில் பெற்றார். திருநெல்வேலியில் அமைந்துள்ள மதுரை திரவியம் தாயுமானவர் இந்து கல்லூரியில் இடைநிலை வகுப்புப் (Intermediate) பயின்றார். சிதம்பரத்தில் உள்ள அண்ணாமலை பல்கலைக் கழகத்தில் தமிழிலக்கியத்தில் சிறப்பு கலை இளவர் (B.A Honours) பட்டம் பெற்றார். பின்னர் கேரளப் பல்கலைக்கழகத்தில் ஆராய்ச்சி செய்து 1954 ஆம் ஆண்டில் முனைவர் பட்டம் பெற்றார்.  

## மொழிபெயர்ப்பு
மும்மொழி அறிஞரான மா. இளையபெருமாள் தமிழிலக்கண நூல்களான தொல்காப்பியம், நன்னூல், வீரசோழியம், நேமிநாதம் ஆகியவற்றை மலையாளத்தில் மொழிபெயர்த்து இருக்கிறார்.  

மலையாள இலக்கியங்களான லீலாதிலகம், கேரளபாணினீயம், முனைவர் கெர்மன்குட் எழுதிய மலையாள மொழி இலக்கணம் – சொற்றொடர் காண்டம், நாராயணகுரு அடிகளாரின் தேவாரப் பாடல்கள், வள்ளத்தோள் படைப்புகள் ஆகியற்றை தமிழில் மொழிபெயர்த்திருக்கிறார்.  

## படைப்புகள்
மா. இளையபெருமாள் 150க்கும் மேற்பட்ட கவிதைகளை இயற்றி இருக்கிறார். இக்கவிதைகள், **வாழ்க்கை வண்ணம்** என்னும் கவிதைத் தொகுப்பாக வெளிவந்துள்ளன.  

## பொறுப்புகள்
தமிழ்ப் பேராசிரியரான மா. இளையபெருமாள் பணிவழிப் பொறுப்பாக பாரதிய ஞானபீட விருது தேர்வுக்குழு, தென்னாட்டுப் பல்கலைக் கழகப் பாடத்திட்டக் குழு, திராவிட மொழியியல் கழகம், இந்தியப் பல்கலைக் கழகத் தமிழாசிரியர் மன்றம் ஆகியவற்றில் உறுப்பினராக இருந்தார்.  

## மறைவு
மா. இளையபெருமாள் தனது 60ஆம் அகவையில் 1984 ஆம் ஆண்டில் மரணமடைந்தார்.  

## சான்றடைவு

## வெளியிணைப்பு
- மா. இளையபெருமாள்
# 2013 கர்நாடகா சட்டமன்றத் தேர்தல்

**2013 கர்நாடகா சட்டமன்ற தேர்தல் டிசம்பர்** 5, 2013 அன்று நடந்தது. மொத்தம் உள்ள 224 தொகுதிகளில் 224 தொகுதிகளுக்கு நடந்த தேர்தலில் காங்கிரசு 121 தொகுதிகளில் வென்று பெரும்பான்மையுடன் ஆட்சி அமைக்கிறது. ஆளும் பாஜக 40 தொகுதிகளில் மட்டுமே வென்றது. மதசார்பற்ற ஜனதா தளம் 40 தொகுதிகளில் வென்றது.  

பிரியபட்டணா தொகுதியில் பாஜக வேட்பாளர் மரணமடைந்ததால் அங்கு தேர்தல் மே 28 அன்று நடைபெற்றது .  

கருநாடகத்தின் 4.18 கோடி வாக்காளர்களுக்கு 50,446 வாக்குச்சாவடிகள் அமைக்கப்பட்டது. 223 தொகுதிகளில் மே 5 அன்று நடந்த தேர்தலில் 70.23% வாக்குப்பதிவு நடந்தது.  

## மேலும் பார்க்க
- கர்நாடக சட்டமன்றம்
# புனர்வசு

வின் வரைபடம் ]]  
**புனர்வசு** (*Punarvasu*) அல்லது புனர்பூசம் என்பது இந்து சோதிடத்தில் ஒரு நட்சத்திரம் ஆகும். இது இரட்டை விண்மீன்குழுவில் உள்ள காஸ்டர் மற்றும் பொல்லக்ஸ் என்ற இரண்டு பிரகாசமான விண்மீன்களைக் குறிக்கிறது: .  

## சோதிடம்
புனர்வசு மிதுனத்தின் 20 பாகை 00 நிமிடங்களிலிருந்து கடகத்தின் 03 பாகை 20 நிமிடம் வரை நீடிக்கிறது.  

## இராமாயணம்
புனர்பூசம் என்பது இராமர் பிறந்த நட்சத்திரம்.  

புனர்வசு என்ற சொல் புன + வசு என்பதிலிருந்து பெறப்பட்டது. அதாவது திரும்புதல், புதுப்பித்தல், மறுசீரமைப்பு அல்லது மீண்டும் மீண்டும் செய்தல். சப்த ரிஷிகளுள் ஒருவரான காசியபர் மூலம் தேவர்களின் தாய் அதிதிக்கு 12 ஆதித்தர்கள் பிறந்தனர். ஆதித்தர்களின் எண்ணிக்கை என்றும் ஒரேயளவாகவே இருந்ததாகத் தெரியவில்லை. வேதங்களில் இவர்களை பற்றிய குறிப்புகள் குறைவாகவே உள்ளன. இந்துக்களின் மிகப் பழைய வேதமான ரிக் வேதம் ஆறு ஆதித்தர்களைப் பற்றிக் குறிப்பிடுகின்றது. பிராமணங்கள் எட்டு வரையான ஆதித்தர்களைப் பற்றிக் கூறுகின்றன. இதற்குப் பின்வந்த நூல்களில் கூடிய அளவாகப் பன்னிரண்டு தேவர்கள் ஆதித்தர் குழுவில் இருப்பதாகக் குறிப்பிடப்பட்டுள்ளார்கள். விஷ்ணு புராணத்தின் படி 12 ஆதித்தியர்கள் உள்ளனர். மற்ற புராணங்களில் யமன், வருணன், இந்திரன் போன்றோரும் ஆதித்யர்கள் என்று கூறப்பட்டுள்ளது. அவர்கள் பின்வருமாறு:  

1. சூரிய பகவான்
1. அம்சன்
1. ஆர்யமான்
1. பாகன்
1. மித்திரா
1. பூஷண்
1. சாவித்திரன்
1. துவஷ்டா
1. இந்திரன்
1. வருணன்
1. யமன்
1. விஷ்ணு

ஆகியோர் அடங்குவர்  

கடவுள்களாஇப் பெற்றெடுத்த அன்னை அதிதி, உண்மையானவளாகவும், பெருந்தன்மை, தூய்மை, பிரபுத்துவம், அழகு மற்றும் புகழ் எல்லாவற்றின் களஞ்சியமாக இருக்கிறாள். இந்த நட்சத்திரமே இந்த நற்பண்புகளுக்குக் காரணம். ஒருமுறை பிரிந்த பிறகு புதிதாகத் தொடங்க, புதிய வாழ்க்கையைத் தொடங்க, தொலைதூர தேசத்திலிருந்து திரும்பி வர புனர்வசு குறிக்கிறது. இது கட்டுப்பாடு மற்றும் வரம்பு மற்றும் எல்லையற்ற இடத்திலிருந்து விடுதலையைக் குறிக்கிறது.  

## பெயரிடும் மரபு
பாரம்பரிய இந்துக் கொள்கையின்படி குழந்தைகளுக்கு அவர்களின் லக்ன நட்ச்த்திரத்தின்படி பெயரிடப்படுவது வழக்கம். முதல் பெயர்கள் பின்வரும் சமசுகிருத எழுத்துகளில் தொடங்கப்பட வேண்டும்: அதாவது புனர்வசு அல்லது புனர்பூசம்  

- கே (" **கே**சரி" என உச்சரிக்கப்படுகிறது)
- கோ (" **கோ**ப்பெருஞ்சோழன் " என உச்சரிக்கப்படுகிறது)
- ஹா (ஹ-ரா என உச்சரிக்கப்படுகிறது) உதாரணமாக ஹரிகா, ஹரிணி, ஹர்ஷிதா, ஹரிஷ், ஹரிதா, முதலியன.
- ஹாய் (" **ஹி**ரண்யகசிபு" என உச்சரிக்கப்படுகிறது)
# மரியாவின் விண்ணேற்பு



**தூய கன்னி மரியாவின் விண்ணேற்பு** (*Assumption of Mary*) என்பது கத்தோலிக்க திருச்சபை, கிழக்கு மரபுவழி திருச்சபை முதலிய பல திருச்சபைகளின் நம்பிக்கையின் படி மரியாள் தனது உலகவாழ்வின் முடிவுக்குப்பின் விண்ணகத்திற்கு உடலோடு எடுத்துக்கொள்ளப்பட்டார் என்னும் நம்பிக்கையினைக் குறிக்கும்.  

1950இல் பன்னிரண்டாம் பயஸ் மரியா விண்ணேற்பு அடைந்ததை கிறித்தவ விசுவாச உண்மையாக அதிகாரப்பூர்வமாக அறிவித்தார்.  

கத்தோலிக்க திருச்சபையில் இது பெருவிழாவும், கடன்திருநாளும் ஆகும். இவ்விழாவானது ஆண்டுதோறும் ஆகஸ்ட் 15-ஆம் நாள் கொண்டாடப்படுகிறது.
# படலம்

படலம் என்பது நூல்களில் அமைக்கப்படும் பாகுபாடுகளில் ஒன்று.  
தொல்காப்பியம் இதனை இலக்கண நூலில் காணப்படும்  
1. சூத்திரம்,
1. ஓத்து,
1. ***படலம்***,
1. பிண்டம்
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. ***முறையில்லாமல் (கொடி போல்) ஓடிப் பல்வகைச் செய்திகள் படர்வது படலம்*** எனத் தொல்காப்பியம் குறிப்பிடுகிறது.  

##### காண்டத்தின் உட்பகுப்பு படலம்
:கம்பராமாயணத்தில் **படலம்** என்பது காண்டத்தின் உட்பகுப்பாக வருகிறது.  
##### ஒப்பனை முடி
:களங்காய்க்கண்ணி நார்முடிச்சேரல் நரைமுடியாலான ஒப்பனை முடியை அணிந்துகொண்டிருந்தான். இது படலம் என்னும் படைத்துணியால் ஆனது.  

##### சொல் விளக்கம்
:**படல்**, **படர்** என்னும் சொற்களில் வரும் [ல்], [ர்] எழுத்துகளை எழுத்துப்போலி என்பர். படல் செடிச் சிம்புகளைப் பரப்பிக் கட்டப்பட்டிருக்கும். அதுபோல கருத்துகளைப் பரப்பிக் கட்டப்பட்டிருக்கும் பகுதி **படலம்**. படலை என்னும் சொல்லும் படல் < படலை < > படலம் எனப் பின்னிய விரிவைக் காட்டுவன.  

## அடிக்குறிப்பு
# கொத்தர்வெளி


**கொத்தர்வெளி** அல்லது **ஆக்கர்வெளி** எனப்படுவது கணினி, தானியங்கியல், மரவேலை, உற்பத்தி போன்ற தொழிற்கலைகள், தொழில்நுட்பம், அறிவியல் துறைகளில் ஈடுபாடு உள்ளவர்களுக்கான ஒரு பொதுவிடம் ஆகும். தன்னார்வலர்கள் பழகவும் ஒன்றுசேர்ந்து இயங்கவும் இந்த இடங்கள் பயன்படுகின்றன. பெரும்பாலும் குமுகத்தால் இயக்க வைக்கப்படும் இந்த இடங்களில் பலதரப்பட்ட கருவிகள், கணினிகள், முப்பரிமாண அச்சுப்பொறிகள், மூலப் பொருள்கள், வேலை மேசைகள் போன்றவை இருக்கும்.
# பிண்டம்

**பிண்டம்** என்பது நூல்களில் அமைக்கப்படும் பாகுபாடுகளில் ஒன்று. தொல்காப்பியம் இதனை இலக்கண நூலில் காணப்படும்  
1. சூத்திரம்,
1. ஓத்து,
1. படலம்,
1. ***பிண்டம்***
என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. பிண்டத்தை விளக்கும்போது சூத்திரம், ஓத்து, படலம் ஆகிய மூன்று உறுப்புகளும் அடங்கியது பிண்டம் என்று அது குறிப்பிடுகிறது.  

உணவுப் பிண்டம்  
- வெட்சிப் போருக்குப் புறப்படும்போது அரசன் படைவீரர்களுக்கு அளிக்கும் விருந்துணவைத் தொல்காப்பியம் பிண்டம் எனக் குறிப்பிடுகிறது.

## அடிக்குறிப்புகள்
# சத்திரங்கொண்டான்



**சத்திரங்கொண்டான்** என்பது தமிழ்நாட்டில் திருநெல்வேலி மாவட்டம், சங்கரன்கோயில் வட்டத்தில் உள்ள ஒரு சிற்றூர். இது சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டது. இதன் அஞ்சல் குறியீட்டு எண் 627756.  

முற்காலத்தில் வழிப்போக்கர்கள் இளைப்பாறவும் தங்குவதற்கும் இச்சிற்றூரில் சத்திரம் இருந்ததாகவும் அதன் காரணமாகவே சத்திரங்கொண்டான் எனப் பெயர் வழங்கலாயிற்று என்றும் சொல்லப்படுகிறது. குருவிகுளம் ஊராட்சி ஒன்றியத்தைச் சேர்ந்த இவ்வூரில்தான் சேர்மன் பதவியில் தேர்வுபெற்று வைகோவின் அரசியல் வாழ்க்கை தொடங்கியதாகவும் சொல்லப்படுகிறது.
# தனக்குறு விளைவு

**தனக்குறு விளைவு** (Somatic effect) மற்றும் கதிர்வீச்சு வெளிப்பாடு (Radiation exposure) போன்றவை கதிர்வீச்சிற்கு ஆளானவர்களிடம் பல துன்பியல் விளைவுகளைத் தோற்றுவிக்கின்றன. அவை முடி உதிர்தல், குமட்டல், வாந்தி, தற்காலிக மலட்டுத்தன்மை, கண்புரை நோய், தோல் சிவத்தல், தோலில் புண், குருதியில் வெள்ளை அணுக்களின் எண்ணிக்கையில் மாற்றம், தாமத விளைவாக இரத்தப் புற்றுநோய், புற்றுநோய், வாழ்நாள் குறைவு முதலியவையாகும். இம்மாதிரியான விளைவுகள் கதிர்வீச்சிற்கு ஆடபட்டவரிடம் மட்டுமே காணப்படுவதால் இவ்விளைவு தனக்குறுவளைவு எனப்படுகிறது. கதிர்வீச்சுத் துறையில் பணிபுரிகிறவர்கள் இவைகளைத் தெரிந்து இருக்க வேண்டுவது அவசியமாகும்.  

## ஆதாரம்
அணுவைப் பற்றி ...பம்பாய்த் தமிழ்ச் சங்கம்
# சால்ட் லேக் அரங்கம்


**சால்ட் லேக் அரங்கம்** ( *Salt Lake Stadium*, வங்காள மொழியில் যুবভারতী ক্রীড়াঙ্গন, *யுவ பாரதி க்ரீரங்கன்*,தமிழ் மொழிபெயர்ப்பு:*இந்திய இளைஞர்களுக்கான விளையாட்டரங்கம்*), மேற்கு வங்காளத்தில் கொல்கத்தாவின் புறநகர்ப் பகுதியான பிதான்நகரில் கட்டமைக்கப்பட்டுள்ள ஒரு பல்பயன்பாட்டு அரங்கமாகும்.இந்தியாவில் உள்ள அரங்கங்களிலேயே மிகப் பெரியதும் உலகில் பார்வையாளர் அளவைப் பொறுத்தளவில் இரண்டாவதும் ஆன இந்த அரங்கம் 1984ஆம் ஆண்டு சனவரியில் திறக்கப்பட்டது.  

## அணுக்கம்
கிழக்கு பெருநகரப் புறவழிச்சாலையில் அமைந்துள்ள இந்த அரங்கத்திற்கு எளிதாக சாலை மூலம் சென்றடைய இயலும். கொல்கத்தா மெட்ரோவின் கிழக்கு-மேற்கு தாழ்வாரத்தில் இங்கு ஒரு மெட்ரோ தொடருந்து நிலையம் கட்டப்பட்டு வருகிறது.  
## காட்சிக்கூடம்
# சோடச உபசாரம்

**சோடச உபசாரம்** என்பது இந்து கோவில்களில் இறைவனுக்கு நைவேத்யத்தினை தொடர்ந்து செய்யப்படும் பதினாறு வகையான உபசாரங்களாகும். இதனை **சோடச உபசார பூஜை**, **சோடச தீபாராதனை**, **சோடச தீபாராதனை உபசாரம்** எனவும் அழைப்பர். தஞ்சை நால்வரில் ஒருவரான சிவானந்தம் என்பவர் இப்பூஜைக்கு நிருத்ய நியதிகளையும் முறைகளையும் உருவாக்கியவராக அறியப்பெறுகிறார்.  

இந்த உபசார முறைகள் பண்டைய இந்தியாவில் அரசர்களுக்கு செய்யப்பட்டவையாகும். பின்பு அவைகள் இறைவனுக்கு செய்யப்படுபவைகளாக மாற்றப்பட்டன.  

## தயாராகுதல்
சோடச உபசாரங்களை தொடங்கும் முன்பு பூசைக்கான சில சுத்திகளைச் செய்ய வேண்டும்.  
1. ஆத்ம சுத்தி - பூசை செய்பவரின் உடலை சுத்தப்படுத்தும் பணி
1. ஸ்தான சுத்தி - கருவறையை சுத்தப்படுத்தும் பணி
1. திரவிய சுத்தி - பூசை பாத்திரங்களை சுத்தப்படுத்தும் பணி
1. மந்திர சுத்தி - பூசைக்குறிய மூர்த்தியின் மூல மந்திரத்தை ஜெபிக்கும் பணி
1. லிங்க சுத்தி - விக்கிரகத்தை சுத்தப்படும் பணி

இந்த சுத்திமுறைகளை முடித்த பிறகே சோடச உபகார பூஜையைத் தொடங்க வேண்டும்.  

## சோட உபசார பட்டியல்
1. ஆவாகனம்
1. தாபனம்
1. சந்நிதானம்
1. சந்நிரோதனம்
1. அவகுண்டவம்
1. தேனுமுத்திரை
1. பாத்தியம்
1. அசமனீயம்
1. அருக்கியம்
1. புஷ்பதானம்
1. தூபம்
1. தீபம்
1. நைவேத்தியம்
1. பாணீயம்
1. செபசமர்ப்பணம்
1. ஆராத்திரிகை

## சோடச உபசார தீபங்கள்
| வரிசை எண் | தீபங்கள் | படிமம் |
| --- | --- | --- |
| 1 | தூபம் |  |
| 2 | ஏகதீபம் |  |
| 3 | அலங்கார தீபம் |  |
| 4 | புஷ்ப தீபம் |  |
| 5 | நாக தீபம் |  |
| 6 | புருசாமிருக தீபம் |  |
| 7 | சூல தீபம் |  |
| 8 | கூர்ம தீபம் |  |
| 9 | கஜ தீபம் |  |
| 10 | சிம்ம தீபம் |  |
| 11 | வியாக்ர தீபம் |  |
| 12 | கொடி தீபம் |  |
| 13 | மயூர தீபம் |  |
| 14 | பஞ்ச தட்டுடன் பூர்ண கும்ப தீபம் |  |
| 15 | நட்சத்திர தீபம் |  |
| 16 | மேரு தீபம் | } |

1. தூபம்
1. ஏகதீபம் (உருக்களி)
1. அலங்கார தீபம் (1,3,5,7,9 அல்லது 11 அடுக்குகள் கொண்ட தீபம்)
1. புஷ்ப தீபம் - மஹா தீபம் என்றும் அழைக்கப் படுவதுண்டு )
1. நாக தீபம்,
1. விருஷப தீபம் (நந்தி தீபம்)
1. புருஷாம்ருக தீபம்
1. சூல தீபம்
1. கூர்ம (ஆமை) தீபம்
1. கஜ (யானை) தீபம்
1. ஸிம்ஹ தீபம்
1. வ்யாக்ர (புலி) தீபம்
1. கொடி தீபம்
1. மயூர தீபம்
1. பஞ்ச தட்டுடன் பூர்ண கும்ப தீபம்
1. நட்சத்திர தீபம் - 27 நட்சத்திரங்களுக்காக 27 திரிகள் இடக்கூடிய தீபம்.
1. மேரு தீபம் - மேரு மலை போன்ற தோற்றத்துடன் காணப்படுவது

## சோடச பொருள்களின் பட்டியல்

1. கண்ணாடி,
1. குடை,
1. ஆலவட்டம்,
1. சாமரம்,
1. விசிறி,
1. கொடி

இவற்றில் கண்ணாடி, குடை, ஆலவட்டம், விசிறி, கொடி ஆகியவை பித்தளையால் செய்யப்பட்டு பயன்படுத்தப் படுகின்றன. சாமரங்கள் வெண்பட்டால் செய்யப்பட்டு பயன்படுத்தப்படுகின்றன.  

1. குடை
1. ஸ்தாபனம்
1. பாத்யம் கொடுத்தல்
1. ஆசனமளித்தல்
1. அர்க்கியம்
1. அபிஷேகம் வஸ்திரம்
1. சந்தனம்
1. புஷ்பாஞ்சலி
1. தூயதீபம்
1. நைவேத்தியம்
1. பலி போடுதல்
1. ஹோமம்
1. ஸ்ரீபலி
1. கேயம் வாத்தியம்
1. நர்த்தனம்
1. உத்வாஸனம்

## இலக்கியத்தில்
திருமுறை காண்டல் புராணத்தில்,  

:நடராஜப் பெருமானுக்கு சோடச உபசாரம்  

## இவற்றையும் காண்க
பூசைக் கிரியைகள்  
பஞ்சோபசாரம்  
தசோபசாரம்  

## ஆதாரங்கள்
# 2012 இந்தியன் பிரீமியர் லீக்



**2012 இந்தியன் பிரீமியர் லீக்** (சுருக்கமாக **ஐபிஎல் 5** அல்லது **2012 ஐபிஎல்**, டிஎல்எஃப் ஐபிஎல் 2012), இந்திய துடுப்பாட்டக் கட்டுப்பாடு வாரியத்தால் நடத்தப்படும் ஐந்தாவதுஇந்தியன் பிரீமியர் லீக் நிகழ்வாகும். இந்தப் போட்டி ஏப்ரல் 4 முதல் மே 27, 2012 வரை நடந்தது. இறுதி ஆட்டத்தில் கொல்கத்தா நைட் ரைடர்ஸ் முந்தைய வாகையாளர்களான சென்னை சூப்பர் கிங்ஸ்அணியை ஐந்து இலக்குகளில் வென்று வாகை சூடினர். இந்தப் பருவத்தில் கொச்சி இட்டசுக்கேர்சு கேரளா அணி நீக்கப்பட்டதை அடுத்து குழுவாட்டங்களில் ஒன்பது அணிகளே பங்கேற்றன.  

இந்தப் போட்டியின் முதல் நான்கு அணிகளும் (கொல்கத்தா நைட் ரைடர்ஸ், சென்னை சூப்பர் கிங்ஸ், டெல்லி டேர்டெவில்ஸ், மும்பை இந்தியன்ஸ்) 2012 *சாம்பியன்சு லீக் டிவென்ட்டி20* போட்டிகளில் இந்தியா சார்பாக பங்கேற்றன. நியாயமான விளையாடல் விருது ராஜஸ்தான் ராயல்ஸ் அணிக்கு வழங்கப்பட்டது. இந்தப் பருவத்தின் விளையாட்டு வீரராக கொல்கத்தா நைட் ரைடர்சு அணியின் சுனில் நரைன் தேர்ந்தெடுக்கப்பட்டார். கிங்சு இலெவன் பஞ்சாபு மட்டையாளர் மன்தீப் சிங் போட்டியின் "உதய விண்மீனாக" அறிவிக்கப்பட்டார்.  

## மேற்சான்றுகள்
# அயோடின்-129

**அயோடின்-129** (*Iodine-129 (<sup>129</sup>I)* என்பது அயோடினின் இயற்கையில் விளையும் சமதானி ஆகும். அத்துடன் அணு உலைகளில் தோற்றுவிக்கப்படும் ஒரு கழிவுப் பொருளும் ஆகும். இதன் அரைவாழ்வுக் காலம் 15.7 மில்லியன் ஆண்டுகளாகும். இதன் காரணமாக இதனைக் கையாளுவது மிகவும் அபாயகரமானதும் கடினமானதுமாகும். இப்போது அயோடின்-129 கண்ணாடியில் கலந்து பூமிக்கடியில் புதைக்கப்படுகிறது. <sup>129</sup>I ஒரு சிக்கலற்ற <sup>128</sup>I ஆக மாற்றப்படுகிறது. இதற்கு வேண்டப்படுவதெல்லாம் ஆய்வுக் கூட லேசர் கதிர்களே. பேராசிரியர் கென் லெடிங்காம் (KEN Ledingham ) மற்றும் அவரது துணைவர்கள் I-129 ஐ லேசர் கதிர்களால் தாக்கி I-128 ஆக மாற்றியுள்ளார்கள். இதன் அரை ஆயுள் 25 நிமிடங்களே ஆகும். இதனை எளிதில் கையாளமுடியும். ஒரு மணி நேரத்தில் களைந்து விடலாம்.  

இந்த மாற்றத்தினை பெரிய அளவில் நிகழ்த்த ஆய்வுகள் நடக்கின்றன. மேலும் லேசரைப் பயன்படுத்தி தனிம மாற்றம் செய்ய முடியும் என்பது தெளிவாகியுள்ளது. இதனால் பெட் (PET) போன்ற கருவிகளுக்கு ஐசோடோப்புகளை இனிவரும் நாட்களில் சைக்ளோட்ரான்களின் உதவி இல்லாமலே லேசர் துணையுடன் பெறலாம். சுற்றுச் சூழலைப் பாதிக்காமலே அணு உலைக் கழிவுகளை கையாளலாம்  

<sup>129</sup>I அணுக்கரு உலையில் யுரேனியம், புளூட்டோனியம் ஆகியவற்றின் அணுக்கருப் பிளவு மூலம் தோற்றுவிக்கப்படுகிறது. 1950கள், 60களில் மேற்கொள்ளப்பட்ட அணுகுண்டு சோதனைகளின் போது பெருமளவு அயோடின்-129 வளிமண்டலத்திற்கு வெளியேறின.
# வாகன மண்டபம்

**வாகன மண்டபம்** என்பது இந்துக் கோவில்களில் இறைவனின் வாகனங்களை வைக்க பயன்படுகின்ற மண்டபமாகும். இந்த மண்டபம் ஆதார மண்டப வகையில் சேர்வதில்லை. பெரும்பாலான கோவில்களில் வாகன மண்டபம் ஒன்று மட்டுமே இருக்கின்றது. எனினும் சில கோவில்களில் அரிதாக பல வகையான வாகன மண்டபங்கள் காணப்படுகின்றன.  

இறை வாகனங்களை விழாக்களின் போது வாகன மண்டபங்களில் மக்களின் பார்வைக்கு வைக்கின்றனர்.  

## சில வாகன மண்டபங்களின் பெயர்கள்
- கருட வாகன மண்டபம் அல்லது கருட மண்டபம்
- யானை வாகன மண்டபம் அல்லது யானை மண்டபம்
- புன்னைவாகன மண்டபம்

## இவற்றையும் காண்க
- இந்துக் கோயில் மண்டபங்கள்
- சிற்பக்கலை கை முத்திரைகள்
# வேளிர் (ஈழம்)

**வேளிர்** ஆட்சி தமிழகத்தில் இருந்தது போலவே ஈழத்திலும் இருந்தது. இவர்களைப் பற்றி இலங்கையின் வரலாற்று நூல்கள் மிகச் சில செய்திகளையே கூறினாலும் இலக்கையில் கிடைக்கும் 26 கல்வெட்டுகள் இவர்களை பற்றி நிரம்பவே சான்றுகளை தருகின்றன. இவர்களைப் பற்றிக் கூறும் கல்வெட்டுகள், எழுத்துப் பொறிப்புகள் அனைத்தும் பெருங்கற்காலம் சார்ந்த மையங்களிலேயே கிடைப்பதால் இவர்கள் பெருங்கற்காலத்தில் இருந்தே இலங்கையில் வலிமையுடன் இருந்தனர் என்று கூறுவார் ப. புஷ்பரட்ணம் என்னும் இலங்கை ஆய்வாளர்.  

## கல்வெட்டுகளும் இலக்கியங்களும்
இலங்கை கல்வெட்டுகள் ஆய்வுகள் இவர்களை 'வேள்' எனக் குறிப்பிட்டுத் தலைவன் எனப் பொருள்படும் பெயர்களையும், கிராம அதிகாரி, குதிரை மேற்பார்வையாளன் என்ற பொருள் தரும் சொற்களையும் வேள் என்னும் சொல்லோடு ஒப்பிட்டுப் பார்க்கின்றன. மகாவம்சம் இவர்கள் ஆண்ட நாட்டை ''வெளோசனபதாசு" எனக் குறிப்பிடுகிறது.  
பூதன்,அதிரன்,உதிரன்,திரையன், திசையன்,ஆரன், போன்ற பெயர்கள் பானை ஓடுகளில் காணப்படுகின்றன.  

## இதனையும் பார்க்க
- வேளிர் (தமிழகம்)

## மூலம்
- 

## மேற்கோள்களும் குறிப்புகளும்
# இராசிச் சக்கரம்



**இராசிச் சக்கரம்** அல்லது **ஓரை வட்டம்** (தமிழ்வழக்கு) என்பது பன்னிரண்டு ஓரை மண்டலங்கள், நவக்கிரகங்கள், பன்னிரு வீடுகள், இருபத்தியேழு விண்மீன்கள் ஆகியவற்றை கொண்ட சோதிடப் பொறிமுறையாகும். இந்த ஓரை வட்டம் பன்னிரண்டாகப் பிரிக்கப்படுகின்றது. இதற்கு வீடுகள் என்று பெயர். மேற்கத்திய நாடுகளில் வட்ட வடிவில் இந்த் ஓரை வட்டம் அமைக்கப்பெறுகிறது. ஆனால் இந்து சோதிட முறையில் இவை கட்டங்களாக அமைக்கப்பெறுகின்றன. அதற்கு பனையோலையில் வட்டத்தினை விட கோடுகளாக வரைதல எளிதாக இருந்ததே காரணம்.  

## பன்னிரு இராசி அல்லது ஓரைகள்
1. மேழம்
1. விடை
1. ஆடவை அல்லது இரட்டை
1. கடகம்
1. மடங்கல்
1. கன்னி
1. துலை
1. நளி
1. சிலை
1. சுறவம்
1. கும்பம்
1. மீனம்

## நவக் கிரகங்கள்

1. சூரிய தேவன்
1. சந்திர தேவன்
1. செவ்வாய்
1. புதன் அல்லது அறிவன்கோள்
1. குரு அல்லது வியாழன் கோள்
1. சுக்ரன் அல்லது வெள்ளிக்கோள்
1. சனி அல்லது காரிக்கோள்
1. இராகு ((நிழல் கோள்)(தொன்மம்)
1. கேது (நிழல் கோள்) (தொன்மம்)

## வீடுகள்

## இருபத்தியேழு விண்மீன்கள்
1. அஸ்வினி (பரி அல்லது புரவி)
1. பரணி (அடுப்பு)
1. கார்த்திகை (அறுமீன்)
1. ரோகிணி (உருள்)
1. மிருகசிரீடம் (மான் தலை)
1. திருவாதிரை (யாழ் அல்லது ஆதிரை)
1. புனர்பூசம் (இரட்டை மீன்)
1. பூசம் (அலவன் அல்லது நளி)
1. ஆயில்யம் (அரவு)
1. மகம் (பல்லக்கு அல்லது அரியணை)
1. பூரம் (கட்டில் இருகால்கள்)
1. உத்திரம் (கட்டில் நாற்கால்கள்)
1. அத்தம் (அங்கை)
1. சித்திரை (அருமணி அல்லது முத்து)
1. சுவாதி (வாள் அல்லது ஒற்றைப்புல்)
1. விசாகம் (ஆரைக்கால்)
1. அனுஷம் (நண்டு அல்லது தாமரை)
1. கேட்டை (காதணி)
1. மூலம் (வேர்க்கட்டு)
1. பூராடம் (முறம்)
1. உத்தராடம் (மருப்பு அல்லது கட்டில் பலகை)
1. திருவோணம் (செவி)
1. அவிட்டம் (முரசு)
1. சதயம் (வட்டம்)
1. பூரட்டாதி (காலடிகள்)
1. உத்திரட்டாதி (இரட்டையர்)
1. ரேவதி (மீன்)

## ஜோதிடத்தில் 12 இராசிகளின் அதிபதிகள்

1 மேஷம் (செவ்வாய்)  

2 ரிஷபம் (சுக்ரன்)  

3 மிதுனம் (புதன்)  

4 கடகம் (சந்திரன்)  

5 சிம்மம் ( சூரியன்)  

6 கன்னி (புதன்)  

7 துலாம் ( சுக்ரன்)  

8 விருச்சகம் ( செவ்வாய்)  

9 தனுசு (குரு)  

10 மகரம் ( சனி)  

11 கும்பம் ( சனி)  

12) மீனம் ( குரு )  

## நவகிரகங்களின் உச்ச நீச வீடுகள்
1) சூரியன் - உச்ச வீடு: மேஷம், நீச வீடு: துலாம்  

2) சந்திரன் - உச்ச வீடு: ரிஷபம், நீச வீடு: விருச்சகம்  

3) செவ்வாய் - உச்ச வீடு: மகரம், நீச வீடு: கடகம்  

4) புதன் - உச்ச வீடு: கன்னி, நீச வீடு: மீனம்  

5) குரு - உச்ச வீடு: கடகம், நீச வீடு: மகரம்  

6) சுக்ரன் - உச்ச வீடு: மீனம், நீச வீடு: கன்னி  

7) சனி - உச்ச வீடு: துலாம், நீச வீடு: மேஷம்  

8) ராகு: இவர்கள் நிழல் கோள்கள் என்பதால் உச்ச, நீச வீடுகள் கிடையாது.  

9) கேது: இவர்கள் நிழல் கோள்கள் என்பதால் உச்ச, நீச வீடுகள் கிடையாது.
# கசின் ஆனந்தம்

**கசின் ஆனந்தம்** [பிறப்பு: 1948] ஒரு சௌராஷ்டிர மொழி அறிஞர். இவரது குடும்பப் பெயர் கசின். இவரது முன்னோர்கள் காசியில் பலகாலம் வசித்து வந்ததால், இவரது முன்னோர்களின் குடும்பப்பெயர் ”கசின்” என்று காரணப்பெயராக மாறிவிட்டது.  

## இளமை வாழ்க்கை
கசின் ஆனந்தம், மதுரையில் பட்டுநெசவுத் தொழில் புரியும் சௌராட்டிரர் குடும்பத்தில் பிறந்தவர். ஐந்தாம் வகுப்பு வரை பள்ளிக்கல்வி முடித்த கசின் ஆனந்தம் வறுமை காரணமாக குலத்தொழிலான பட்டுநெசவுத்தொழில் புரிந்தார்.  

தாய்மொழியான சௌராட்டிர மொழியில் ஒவ்வொரு சௌராட்டிர மக்களும் புலமை பெற வேண்டும் என்னும் கொள்கை உடைய இவர், சௌராட்டிர மொழி அறிஞர் “விப்ரபந்து” கு. வெ. பத்மனாபய்யர் அவர்களின் வழிகாட்டுதலின்படி, கசின் ஆனந்தம் சௌராட்டிர மொழியை, சௌராட்டிர மொழி ஆசிரியர். ஓபுளா. கே. இராமானந்தம் பி.ஏ.,பி.டி., அவர்களிடம் சௌராட்டிர மொழியை முழமையாக பயின்று முடித்தார்.  

## இலக்கு
மூன்று இலட்சம் சௌராட்டிர மக்கள் வாழும் மதுரை மாவட்டத்தில் சுமார் ஆயிரம் பேர் சௌராட்டிர மொழியை எழுதப் படிக்க தெரிந்தவர்களாக உள்ளனர். எனவே பேச்சு வழக்கில் மட்டுமே உள்ள சௌராட்டிர மொழியை, சௌராட்டிர சமூக மக்கள் அனைவரும் சௌராட்டிர மொழியை எழுதப் படிக்க தெரிந்து கொண்டால் மட்டுமே சௌராட்டிர மொழியில் கதைகள், நாவல்கள், இலக்கியங்கள்,காவியங்கள், புராணங்கள் படிக்க முடியும் என்று கருதி தமது தாய் மொழியில் மகாபாராதம காவியம் எழுத முடிவு செய்தார்.  

## சாதனைகள்
சௌராட்டிர மொழியில் பல கவிதைகள், கதைகள் படைத்துள்ளார். இவர் ஒபுளா. ஒ. கே. இராமானந்தம் அவர்களிடம் சௌராட்டிர மொழியை கற்றார். சௌராட்டிர மொழியில் இராமாயண இதிகாசம் உரைநடை வடிவிலும், செய்யுள் வடிவிலும், கவிதை வடிவிலும் நான்கு இராமாயணம் காவியம் உள்ளது. ஆனால் ஒரு மகாபாரத காவியம் கூட இல்லை. அருணாசலக் கவிராயர், தமிழில் கவிதை வடிவில் பாடிய இராமாயணத்தை வர்ண மெட்டுகளின்படி வேங்கட சூரி சுவாமிகள் சௌராட்டிர மொழியில் சங்கீத இராமயணத்தை பாடியுள்ளதால் கசின் ஆனந்தம், வியாசரின் மகாபாரத காவியத்தை சௌராட்டிர மொழியில் புதுக்கவிதை வடிவில் மொழிபெயர்க்க முடிவு செய்தார்.  

சமய இலக்கிய தமிழறிஞர் நாஞ்சில் கிருட்டிணப்பிரியன், கசின் ஆனந்தத்தின் முயற்சியை பாராட்டி சௌராட்டிர மொழியில் மகாபாரதம் எழுதத் தேவையான உதவிகள் செய்ததுடன் ஆக்கமும் ஊக்கமும் அளித்தார். அவரது குடும்பத்தாரும் அவரின் முயற்சியில் பங்கு கொண்டனர். வறுமையில் வாடிய கசின் ஆனந்தம் பகலில் நெசவுத் தொழில் செய்தும், இரவில் சௌராட்டிர மொழியில் மகாபாரதம் எழுதுவதுமாக இருந்தார்.  

கசின் ஆனந்தம் சௌராட்டிர மொழியில் மகாபாரத காவியத்தை எழுதுவதற்கு சௌராட்டிர மொழி அறிஞர் ஓபுளா. எஸ். சுப்பிரமணியன் தேவையான உதவிகள் செய்தார். சௌராட்டிர மொழியில் மிகப்புலமை பெற்றிருந்தும் வறுமையின் காரணமாக சௌராட்டிர மொழியில் தான் எழுதிய குரு வம்சத்தில் பிறந்த பாண்டவர்களின் கதையை **பாண்டவுன் கெதொ** எனும் தலைப்பில் ஆயிரம் பக்கங்கள் கொண்ட புதுக்கவிதை வடிவில் சௌராட்டிர மொழியில் அமைந்த மகாபாரத காவியத்தை வெளிக்கொணர, தேவையான பணம் இல்லாததால் அதனை வெளியிட எட்டு ஆண்டு காலம் தாமதம் ஆயிற்று.  

பின்பு பலவகைகளில் நான்கு இலட்சம் ரூபாய் திரட்டி ரூபாய் 700 மதிப்புள்ள பாண்டவுன் கெதொ எனும் மகாபாரத காவியத்தை சௌராட்டிர மொழியில் 500 பிரதிகள் அச்சடித்து ஏப்ரல் 28, 2013ல் மதுரை ”நடனகோபால நாயகி மந்திர்” அரங்கத்தில் வெளிடப்பட்டது. சௌராட்டிர மொழியில் மகாபாரதம் என்ற காப்பியம் இல்லாத குறையை நீக்கியவர் கசின் ஆனந்தம்.  

## ஆதாரம்
- *Saurashtram gets its first Mahabaratham*, V. Devanathan. தி [[டைம்ஸ் ஆப் இந்தியா], மதுரை/திருச்சி பதிப்பு, வெள்ளிக்கிழமை, மே 10, 2013]
# வலைவாசல்:புவியியல்/உங்களுக்குத் தெரியுமா



| <div>**...முன்மொழிய**</div> | <div>
**மேலும் படிக்க...**
</div> | }<noinclude> |
| --- | --- | --- |
---
<></>  

## பயன்பாடு
இந்த “உங்களுக்குத் தெரியுமா..” வின் துனைப் பகுப்புகள் என்ற வார்ப்புருவின் மூலம் தன்னியக்கமாக தேர்ந்தெடுக்கப்படுகின்றன.  

## DYK list

வலைவாசல்:புவியியல்/உங்களுக்குத் தெரியுமா/1  

---
வலைவாசல்:புவியியல்/உங்களுக்குத் தெரியுமா/2  

---
வலைவாசல்:புவியியல்/உங்களுக்குத் தெரியுமா/3  

---
வலைவாசல்:புவியியல்/உங்களுக்குத் தெரியுமா/4  

---
வலைவாசல்:புவியியல்/உங்களுக்குத் தெரியுமா/5  

---
வலைவாசல்:புவியியல்/உங்களுக்குத் தெரியுமா/6  

---
வலைவாசல்:புவியியல்/உங்களுக்குத் தெரியுமா/7  

---
வலைவாசல்:புவியியல்/உங்களுக்குத் தெரியுமா/8  

---
வலைவாசல்:புவியியல்/உங்களுக்குத் தெரியுமா/9  

---
வலைவாசல்:புவியியல்/உங்களுக்குத் தெரியுமா/10  

---
வலைவாசல்:புவியியல்/உங்களுக்குத் தெரியுமா/11  

---
வலைவாசல்:புவியியல்/உங்களுக்குத் தெரியுமா/12  

---
வலைவாசல்:புவியியல்/உங்களுக்குத் தெரியுமா/13  

---
வலைவாசல்:புவியியல்/உங்களுக்குத் தெரியுமா/14  

---
வலைவாசல்:புவியியல்/உங்களுக்குத் தெரியுமா/15  

---
வலைவாசல்:புவியியல்/உங்களுக்குத் தெரியுமா/16  

---
வலைவாசல்:புவியியல்/உங்களுக்குத் தெரியுமா/17  

---
வலைவாசல்:புவியியல்/உங்களுக்குத் தெரியுமா/18  

---
வலைவாசல்:புவியியல்/உங்களுக்குத் தெரியுமா/19  

---
வலைவாசல்:புவியியல்/உங்களுக்குத் தெரியுமா/20  

---
வலைவாசல்:புவியியல்/உங்களுக்குத் தெரியுமா/21  

---
வலைவாசல்:புவியியல்/உங்களுக்குத் தெரியுமா/22  

---
வலைவாசல்:புவியியல்/உங்களுக்குத் தெரியுமா/23  

---
வலைவாசல்:புவியியல்/உங்களுக்குத் தெரியுமா/24  

---
வலைவாசல்:புவியியல்/உங்களுக்குத் தெரியுமா/25  

---
வலைவாசல்:புவியியல்/உங்களுக்குத் தெரியுமா/26  

---
வலைவாசல்:புவியியல்/உங்களுக்குத் தெரியுமா/27  

---
வலைவாசல்:புவியியல்/உங்களுக்குத் தெரியுமா/28  

---
வலைவாசல்:புவியியல்/உங்களுக்குத் தெரியுமா/29  

---
வலைவாசல்:புவியியல்/உங்களுக்குத் தெரியுமா/30  

---
வலைவாசல்:புவியியல்/உங்களுக்குத் தெரியுமா/31  

---
வலைவாசல்:புவியியல்/உங்களுக்குத் தெரியுமா/32  

---
வலைவாசல்:புவியியல்/உங்களுக்குத் தெரியுமா/33  

---
வலைவாசல்:புவியியல்/உங்களுக்குத் தெரியுமா/34  

---
வலைவாசல்:புவியியல்/உங்களுக்குத் தெரியுமா/35  

---
வலைவாசல்:புவியியல்/உங்களுக்குத் தெரியுமா/36  

---
வலைவாசல்:புவியியல்/உங்களுக்குத் தெரியுமா/37  

---
வலைவாசல்:புவியியல்/உங்களுக்குத் தெரியுமா/38  

---
வலைவாசல்:புவியியல்/உங்களுக்குத் தெரியுமா/39  

---
வலைவாசல்:புவியியல்/உங்களுக்குத் தெரியுமா/40  

---
## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# இராபர்ட்டோ செவெதோ



**இராபர்ட்டோ கார்வல்லோ தெ செவெதோ** (*Roberto Carvalho de Azevêdo*, ; பிறப்பு: அக்டோபர் 3, 1957) பிரேசில்|பிரேசிலிய பேராளரும் உலக வணிக அமைப்பில் 2006ஆம் ஆண்டிலிருந்து பிரேசிலின் தூதராகப் பணியாற்றியவரும் ஆவார். மே 2013இல் இவர் உலக வணிக அமைப்பின் தலைமை இயக்குநராகத் தேர்ந்தெடுக்கப்பட்டுள்ளார். 2013, செப்டம்பர் ஒன்றுக்குப் பிறகு தற்போதைய தலைமை இயக்குநர் பாசுகல் லாமியிடமிருந்து பொறுப்பேற்றுக் கொள்கிறார்.  
## இளமையும் கல்வியும்
தாய்மொழியான போர்த்துகீசியத்தைத் தவிர்த்து ஆங்கிலம், பிரான்சியம், எசுப்பானியம் மொழிகளிலும் வல்லமை படைத்த செவெதோ பிரேசிலியாப் பல்கலைக்கழகத்திலிருந்து மின்னியல் பொறியியலில் படம் பெற்றுள்ளார். பின்னதாக ரியோ பிராங்கோ இன்ஸ்ட்டியூட்டிலிருந்து பன்னாட்டு உறவாண்மையில் மேற்பட்டம் பெற்றார்.  
## பணிவாழ்வு
இராபர்ட்டோ செவெதோ பிரேசிலின் வெளியுறவுத் துறையில் 1984ஆம் ஆண்டில் பணியிலமர்ந்தார். வாசிங்டன் டி.சி (1988–91) மற்றும் மான்டிவெடீயோ (1992–94) நகரங்களில் உள்ள பிரேசிலின் தூதரகங்களிலும் ஜெனீவாவில் உள்ள ஐக்கிய நாடுகளின் அலுவலகத்தில் உள்ள நிரந்தரப் பேராளர் அலுவலகத்திலும் (1997–2001) பணி புரிந்துள்ளார்.  

கீழ்கண்ட பதவிகளில் இவர் இருந்துள்ளார்:  
- 1995–96: வெளியுறவுத் துறை அமைச்சின் பொருளாதாரப் பிரிவின் துணைத்தலைவராக
- 2001–05: பிணக்குத் தீர்வுப் பிரிவின் தலைவர்
- 2005–06: பொருளாதார விவகாரத் துறையின் இயக்குநர்
- 2006–08: பொருளியல், தொழில்நுட்ப விவகார துணை அமைச்சர்.
2008இலிருந்து ஜெனீவாவில் உலக வணிக அமைப்பு உள்ளிட்ட பல பொருளாதார அமைப்புக்களிடம் பிரேசிலின் சார்பாளராகப் பங்கேற்றுள்ளார்.  

பிரேசிலுக்கும் ஐக்கிய அமெரிக்காவிற்கும் இடையிலான பருத்திப் பிணக்கை பேச்சுவார்த்தைகள் மூலமாக தீர்த்து வைத்தவர்களில் முதன்மையானவராக இருந்தார். தோஹா வட்டங்களில் பிரேசிலின் சார்பாளராக வாதாடினார்.  

## தனி வாழ்க்கை
செவெதோ சக தூதரும் ஜெனீவாவிலுள்ள ஐக்கிய நாடுகள் அலுவலகத்தில் நிரந்தர பேராளருமான மரியா நசரெத் ஃபரானியைத் திருமணம் புரிந்துள்ளார்; இருவருக்கும் இரு மகள்கள் பிறந்துள்ளனர்.  

## மேற்சான்றுகள்
# ரோண்ட்கன் (அலகு)


இராண்ஜன் (Roentgen ) எக்சு மற்றும் காமா கதிர்கள் கண்டுபிடிக்கப்பட்டு ஒருசில மாதங்களிலேயே அவை மருத்துவத்தில் பயன்பாட்டிற்கு வந்துவிட்டன.அவைகளை அளவிட சரியான அலகு(Unit) வரையறை செய்யப்பட வில்லை.1927-ல் கூடிய பன்நாட்டு கதிரியல் மாநாடு (International Radiological congres)இராண்ஜன் எனும் அலகை பரிந்துரைத்தது. 1938-ல் கூடிய மாநாடு,அடியில் கண்டவாறு இராண்ஜனுக்கு விளக்கம் அளித்தது.  

எந்த அளவு எக்சு அல்லது காமா கதிர்கள் திட்ட அழுத்தத்திலம் வெப்பநிலையிலும் (standard temperature and presure) ஒரு கன சென்றி மீட்டர் வளிமத்தில் ஒரு நிலைமின்அலகு (Electrostatic unit) மின்னூட்ட இணையினைத்(ion pairs) தோற்றுவிக்கிறதோ அந்த அளவு ஒரு இராண்ஜன் எனப்படும்.  

STP -0&nbsp;°C and 760&nbsp;mm of Hg  

one cc of dry air 0.00129 gm/cc
# வலைவாசல்:புவியியல்/தேர்ந்தெடுக்கப்பட்ட நிகழ்வுகள்

வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜனவரி  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/பெப்ரவரி  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மார்ச்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஏப்ரல்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மே  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜூன்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஜூலை  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/ஆகஸ்ட்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/செப்டெம்பர்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/அக்டோபர்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/நவம்பர்  

---
வலைவாசல்:புவியியல்/தேர்ந்தெடுக்கப்பட்ட நிகழ்வுகள்/டிசம்பர்  

<noinclude></noinclude>
# குறும்பூழ்ச்சண்டை


குறும்பூழ் என்பது காடைப் பறவை. இதனை வீடுகளில் வளர்த்து ஒன்றோடொன்று சண்டையிட்டுக்கொள்ளும்படி மோதவிட்டு வேடிக்கைப் பார்ப்பது சங்ககாலப் பழக்கவழக்கங்களில் ஒன்று. இதனை ஒரு வேடிக்கை விளையாட்டு எனலாம்.  

பரத்தையிடம் சென்றுவந்தான் என்று தலைவி தலைவனிடம் ஊடுகிறாள். இல்லை **குறும்பூழ்ப்போர்** பார்த்துவிட்டு வந்தேன். வேறொன்றும் அறியேன் என்கிறான் தலைவன்.  

நீ பார்த்து வந்த குறும்பூழ்ப்போரை அறிவேன் அது இப்படிப்பட்டது என்று என்று தலைவி கூறித் தலைவன் கூறியதைப் பொய் என்கிறாள். அப்போது குறும்பூழ்ப் பறவைக் காலோடு கால் கோத்துக்கொண்டு போரிட்டுக்கொள்ளும் என்பதைக் குறிப்பிடுகிறாள். புறப்பொருள் வெண்பாமாலையில் வென்றிப் பெருந்திணை (ஒழிபு) பகுதியில் பாடாண் திணையிலும் வாகைத்திணையிலும் கூறப்படாதத் துறைகளாகக் கொடுப்போர் ஏத்திக் கொடாஅர்ப் பழித்தல் முதலாக பிடிவென்றி ஈறாகப் பதினெட்டுத் துறைகளை ஐயனாரிதனார் குறிப்பிடுகிறார். இவற்றுள் பூழ் வென்றியும் ஒரு துறையாகும்.  
குறும்பூழாடிகள் மந்திர மொழிகளினைச் சொல்லியப் பின்னர் சண்டையிடும் போது குறும்பூழ் வெற்றிப் பெறும்.  
மேலும் சீவக சிந்தாமணியில்  

என்றும்,  

இவ்வாறு காடை என்கிற குறும்பூழ் பறவைப் பற்றிய குறிப்புகள் சங்க காலம் தொடங்கி இன்று வரை நம் பண்பாட்டில் இருந்துவருகின்றன. குறிப்பாக நாட்டுப்புற பண்பாட்டில் குறும்பூழ்ப் பிடிப்பது தொழிலாக ஒரு சாராருக்கும், குலதெய்வத்தின் குறியீடாக ஒரு சாராருக்கும் என பல்வேறு குறிப்புகள் உள்ளன. மேலும் சங்க காலம் தொடங்கி குறும்பூழ் பறவையின் உருவம், இயல்புகள், குஞ்சுகளின் நிறம், கழுத்து, அடிவயிற்றிலுள்ள நிறக்குறிப்புகள், உணவாகப் பயன்படுத்தும் குறிப்பு, காடுகளிலிருந்து பிடிக்கும் குறிப்புகள், பழக்கப்படுத்தும் குறிப்புகள், சண்டைக்கு விடும் குறிப்புகள் என தமிழ் இலக்கிய வெளியில் குறும்பூழ் பற்றிய குறிப்புகள் உள்ளன. ஆனால் இன்றைய நிலையில் தமிழ் மக்களிடம் குறும்பூழ்ப் போர் இருக்கின்றனவா என்பதை களஆய்வுத் தரவுகளைக் கொண்டுதான் உறுதி செய்ய முடியும்.  

## அடிக்குறிப்பு
# வலைவாசல்:புவியியல்/தேர்ந்தெடுக்கப்பட்ட நிகழ்வுகள்/மே

<div>  

</div>  
- 20 மே 1506 - கிறித்தோபர் கொலம்பசு (*படம்*) இறப்பு.
- 4 மே 1904 - பனாமா கால்வாய் கட்டுமானம் ஐக்கிய அமெரிக்காவினால் ஆரம்பிக்கப்பட்டது.
- 3 மே 1906 – பிரேசிலிய புவியியலாளர் மில்டன் சாந்தோசு பிறப்பு.
- 30 மே 1951 – கனடிய புவியியலாளர்கள் கூட்டமைப்பு, கனடாவின் மோன்ட்ரீல் நகரில் தொடங்கப்பட்டது
- 1 மே 1978 - நிப்பானியரான நவோமி யூமுரா தன்னந்தனியாக வட துருவத்தை அடைந்தார்.
# வி. விஜயகுமார்

**வி. விஜயகுமார்** என்பவர் ஓர் மலையாள எழுத்தாளர் ஆவார்.  

## இயற்றிய நூல்கள்
- குவாண்டம் பலதந்திரத்தில் தார்சனிகப்பிரசனங்கள்
- உத்தராதுனிகசாஸ்த்திரம்: விஸ்லேஷணமும் விமர்சனமும்
- ராஷ்டிரீயத்தின்றெ நேர் வாயனகள் (புதினம்)

## வாழ்க்கைக் குறிப்பு
இவர் 1962 ஆம் ஆண்டு ஜூலை 5 ஆம் தேதி பிறந்தார். இவரது சொந்த ஊர் தொடுபுழைக்கடுத்த குடயத்தூர். இவரது பெற்றோர் வி., வாசுதேவன் நாயர் - பி. என். கமலம்மா ஆவர். கேரள அரசுப் பள்ளியிலும், பின்னர் காஞ்ஞிரப்பள்ளி செயிண்ட் டொமினிக்ஸ் கல்லூரியிலும், மலப்புறம் கவ கல்லூரியிலும் பயின்றார்..
# கேரள வன ஆராய்ச்சி நிறுவனம்

கேரள வன ஆராய்ச்சி நிறுவனம் என்பது கேரள மாநில அரசினால் வன ஆராய்ச்சிக்காக நிறுவப்பட்ட கழகம் ஆகும். இதன் தலைமையகம் திருச்சூரில் அமைந்துள்ளது. இது 1975 ஆம் ஆண்டும் கேரள அரசின் அறிவியல், தொழில்நுட்பத் துறையின் கீழ் தொடங்கப்பட்டது. பின்னர் அறிவியல், தொழில்நுட்பம், சுற்றுச்சூழல் ஆகியவற்றிற்கான கேரள கவுன்சிலின் கீழ் கொண்டு வரப்பட்டது.  

## இணைப்புகள்
- தளம்
# மலட்டுப் பூச்சி முறை


**மலட்டுப் பூச்சி முறை** என்பது மனிதர்களுக்கும் வளர்ப்பு விலங்குகளுக்கும் தொல்லைகொடுக்கும் பூச்சிகளை அழிக்கக் கைகொள்ளப்படும் ஒரு முறையாகும்.  

அயனியாக்கும் கதிர்வீச்சு மலட்டுத்தன்மையினை ஏற்படுத்துகிறது. ஆண் பூச்சிகளை சேகரித்து அவற்றைப் போதிய அளவு கதிர்வீச்சிற்கு ஆட்படுத்தி பூச்சி இனத்துடன் கலக்கவிட்டால், பெண் பூச்சிகளுடன் கலந்தாலும் இனப்பெருக்கம் ஆவதில்லை. இவ்வாறு கதிர்வீச்சிற்குள்ளான பூச்சிகளை மீண்டும் மீண்டும் அதன் இனத்துடன் கலக்கவிட்டால் படிப்படியாகப் பூச்சி இனம் மிகவும் குறைந்துவிடும். இம்முறையே மலட்டுப் பூச்சி முறை எனப்படுகிறது.
# விக்கிப்பீடியா:தமிழ் விக்கிப்பீடியா பயன்பாடு

நீங்கள் தமிழ் விக்கிப்பீடியாவை வழமையாகப் பயன்படுத்துபவரா? தமிழ் விக்கிப்பீடியா உங்களுக்கு எப்படி உதவுகிறது?  

எடுத்துக்காட்டுக்கு, உங்கள் பணி, படிப்பு, போட்டித் தேர்வுக்கான தயாரிப்பு, ஊடக வேலை, பள்ளி / கல்லூரியில் கற்றல் கற்பித்தல் போன்றவற்றுக்குத் தமிழ் விக்கிப்பீடியா பயன்படுகிறதா?  

உங்கள் கருத்தை எங்களுடன் பகிர்ந்து கொள்ளுங்கள். இது இன்னும் கூடுதல் உந்துதலுடன் எங்களைப் பங்களிக்கத் தூண்டும்.  

நீங்கள் விரும்பினால், உங்கள் பெயர், ஒளிப்படத்துடன், சிறந்த கருத்துப் பகிர்வுகளைத் தமிழ் விக்கிப்பீடியாவில் காட்சிப்படுத்துவோம்.  

**உங்கள் கருத்துகளை tamil.wikipedia@gmail.com என்ற மின்மடல் முகவரிக்குத் தெரியப்படுத்துங்கள்**. நன்றி.
# நங்காஞ்சி ஆறு



**நல்காசி ஆறு** அல்லது **நங்காஞ்சி ஆறு,** அமராவதி ஆற்றின் துணையாறு ஆகும். தமிழ்நாடு, திண்டுக்கல் மாவட்டம், ஒட்டன்சத்திரம் வட்டம் வடகாடு கிராம மலைப்பகுதியில் உருவாகும் சிற்றாறுகள் பரப்பலாறு அணையில் தேங்கி, தேங்கும் நீர் மற்றும் உபரி நீர் சிறு ஆறாக நங்காஞ்சி ஆறு எனும் பெயரில் விருப்பாட்சி கிராமத்திற்கு அருகில் தலையூத்து என்ற இடத்தில் சிற்றருவியாக விழுந்து வடகிழக்காக விருப்பாச்சி, அரசப்பபிள்ளைபட்டி, தங்கச்சியம்மாபட்டி, சவ்வாதுபட்டி, இடையகோட்டை, கோவிந்தாபுரம் ஆகிய ஊர்களின் வழியாக ஓடி குடகனாற்றில் கலந்து, பின் அமராவதி ஆற்றோடு கலக்கிறது.  

## சங்க கால பெயர்
இந்த ஆறுக்கு சங்க காலத்தில் ”நல்காசி” என்ற பெயர் வழங்கி வந்துள்ளது. விருப்பாச்சி பாளையம் இந்த ஆற்றின் கரையில் அமைந்து இருந்தது.
# குதிரையாறு அணை



கொடைக்கானல் மலைப் பகுதியில் கூக்கால் என்ற மலைக் கிராமத்தின் தெற்கு பகுதியில் உருவாகும் சிறு, சிறு ஓடைகள் ஒன்றாகி வடக்கு நோக்கி ஓடி, பழனி வட்டம், ஆண்டிப்பட்டி கிராமத்தில் சிற்றருவியாக விழும் குதிரையாற்றின் குறுக்காக கட்டப்பட்ட அணை தான் குதிரை ஆறு அணையாகும்.